**SÚŤAŽNÉ PODKLADY K VÝZVE NA PREDKLADANIE PONÚK**

v súvislosti s výberom dodávateľa pre predmet ŽoNFP v rámci PRV 2014-2022.

Obstarávateľ pri obstarávaní postupuje v súlade s Usmernením Pôdohospodárskej

platobnej agentúry č. 8/2017 v aktuálnom znení (aktualizácia č. 5 ) k obstarávaniu tovarov,

stavebných prác a služieb financovaných z PRV SR 2014-2022

**1. Identifikácia obstarávateľa:**

Obstarávateľ: Vinárstvo Berta, s.r.o.

Sídlo: Ružová 1017, 941 37 Strekov, SR

IČO: 35979381

DIČ: 2022140461

IČ DPH: SK2022140461

Štatutárny zástupca: Ing. Lukáš Berta, konateľ

Bankové spojenie: Tatrabanka a.s.

IBAN: SK82 1100 0000 0026 2510 8379

Kontaktná osoba: Lukáš Berta

Telefón: +421 904 440 944

E-mail: info@vinarstvoberta.sk

**2. Postup:**

Obstarávateľ pri obstarávaní postupuje v súlade s Usmernením Pôdohospodárskej platobnej agentúry č. 8/2017 v aktuálnom znení (aktualizácia č. 5) k obstarávaniu tovarov, stavebných prác a služieb financovaných z PRV SR 2014-2022 (ďalej len „Usmernenie“).

**3. Druh zákazky:**

Tovary

**4. Predpokladaná hodnota zákazky:**

Stanovená cez elektronický obstarávací systém JOSEPHINE pod ID zákazky: 49920

51 388,67 EUR bez DPH.

**5. Názov zákazky:**

Modernizácia výrobného procesu a finalizácie hotových produktov vo Vinárstve Berta.

**6. Opis zákazky:**

Predmetom zákazky je obstaranie Poloautomatického plniaceho a uzatváracieho zariadenia na fľašovanie vín s maximálnou šetrnosťou.

Bližšie informácie sú uvedené v Prílohe č. 1 – Technická špecifikácia.

CPV slovník:

42200000-8, Zariadenia na spracovanie potravín, nápojov a tabaku a ich súvisiace časti

**7. Miesto dodania a termíny dodania:**

Miesto dodania: Ružová 1017, 941 37 Strekov, SR,

Termín dodania: do 90 dní od dátumu odoslania objednávky

**8. Rozsah predmetu zákazky:**

Podľa Opisu uvedeného v bode 6 a príloh k týmto súťažným podkladom.

**9. Rozdelenie zákazky obstarávania na časti:**

NIE. Obstarávateľ požaduje dodanie celého predmetu zákazky naraz a v termínoch ako je uvedené v bode 7 týchto súťažných podkladov

**10. Možnosť predloženia variantných riešení:**

Nepovoľuje sa.

**11. Typ zmluvy, ktorá bude výsledkom verejného obstarávania:**

Výsledkom obstarávania je kúpna zmluva na predmet zákazky uvedený v prílohe. Kúpna zmluva bude uzatvorená v súlade s príslušnými ustanoveniami zákona č. 513/1991 Zb. Obchodný zákonník v znení neskorších predpisov.

Uchádzač predložením svojej ponuky bez výhrady a obmedzenia súhlasí s platnými podmienkami tejto zákazky určenými obstarávateľom, uvedenými vo výzve na predkladanie ponúk, prostredníctvom ktorej bola vyhlásená táto zákazka, v týchto súťažných podkladoch a v ostatných dokumentoch poskytnutých obstarávateľom v lehote na predkladanie ponúk a ďalej bez výhrady a obmedzenia súhlasí s tým, že obchodné podmienky dodania predmetu zákazky sú záväzným právnym dokumentom pre realizáciu predmetu zákazky, akékoľvek sú jeho vlastné podmienky na realizáciu zákaziek.

Požiadavky verejného obstarávateľa uvedené v návrhu Kúpnej zmluvy sú pre uchádzača záväzné.

Víťazný uchádzač pred podpisom Zmluvy o plnení zákazky doručí Obstarávateľovi:

- ak je Víťazný uchádzač fyzická osoba, originál alebo úradne overenú fotokópiu Výpisu z registra trestov Víťazného uchádzača, ktoré v deň odoslania Ponuky Obstarávateľovi nebude staršie ako 3 mesiace,

- ak je Víťazný uchádzač právnická osoba, originály alebo úradne overené fotokópie Výpisov z registra trestov všetkých členov Štatutárneho orgánu Víťazného uchádzača, všetkých členov dozornej rady Víťazného uchádzača (ak sú), prípadne prokuristov (ak sú), ktoré v deň odoslania Ponuky Obstarávateľovi nebudú staršie ako 3 mesiace. Ak má osoba podľa predchádzajúcej vety trvalý pobyt mimo územia Slovenskej republiky a štát jeho trvalého pobytu uvedený dokument ani iný rovnocenný dokument nevydáva, dokument možno nahradiť čestným vyhlásením tejto osoby podľa predpisov platných v štáte jej trvalého pobytu. Čestné vyhlásenie nemôže byť v deň odoslania Ponuky Obstarávateľovi staršie ako 3 mesiace,

- ak je Víťazný uchádzač právnická osoba, originál alebo úradne overenú fotokópiu Výpisu z registra trestov právnickej osoby, ktoré v deň odoslania Ponuky Obstarávateľovi nebudú staršie ako 3 mesiace,

- ak je Víťazný uchádzač právnická osoba, má sídlo mimo územia Slovenskej republiky a štát jeho sídla Výpis z registra trestov právnických osôb ani iný rovnocenný dokument nevydáva, dokument možno nahradiť čestným vyhlásením Víťazného uchádzača podľa predpisov platných v štáte jeho sídla. Čestné vyhlásenie nemôže byť v deň odoslania Ponuky Obstarávateľovi staršie ako 3 mesiace.

Zmluva o plnení zákazky s Víťazným uchádzačom musí obsahovať nižšie uvedené náležitosti:

- predmet plnenia totožný s predmetom Zákazky,

- podmienky plnenia Zákazky v súlade s Výzvou na predkladanie ponúk, súťažnými podkladmi a Ponukou Víťazného uchádzača, vrátane ceny uvedenej v Ponuke,

- právne vymáhateľnú sankciu Obstarávateľa voči Uchádzačovi za neplnenie predmetu zmluvy (dodanie stavebných prác, tovaru alebo služby) riadne a včas,

- nasledujúce ustanovenie:

„Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa.“

Ustanovenia Zmluvy o plnení zákazky, uvedené v predchádzajúcom bode, je zakázané čiastočne alebo úplne upraviť (dodatkom alebo jednostranne) v rozpore s vyššie uvedeným alebo ich zo Zmluvy o plnení zákazky čiastočne alebo úplne vypustiť.

Vo vzťahu k registru partnerov verejného sektora:

- ak má Uchádzač, s ktorým Obstarávateľ uzatvára Zmluvu o plnení zákazky, zákonnú povinnosť zápisu do Registra partnerov verejného sektora (v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov), Obstarávateľ ešte pred uzavretím Zmluvy o plnení zákazky preverí platné zapísanie Uchádzača do registra partnerov verejného sektora,

- Obstarávateľ, ktorý je subjektom verejného sektora, nemôže uzavrieť zmluvu s tým, kto nie je zapísaný v registri partnerov verejného sektora napriek tomu, že mu povinnosť zápisu vyplýva z právnych predpisov,

- Obstarávateľ je pred uzavretím zmluvy povinný overiť, či subjekt povinnosť zápisu do registra splnil.

Návrh Kúpnej zmluvy tvorí prílohu č. 3 týchto súťažných podkladov.

**12. Trvanie zmluvy:**

24 mesiacov po dodaní a prevzatí tovaru.

**13. Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

Predmet zákazky bude financovaný z rozpočtu Programu rozvoja vidieka 2014-2022 a vlastných zdrojov Obstarávateľa.

Úhrada faktúry/faktúr bude realizovaná bezhotovostným prevodom v zmysle platných predpisov. Splatnosť faktúry/faktúr bude 30 kalendárnych dní odo dňa doručenia faktúry na adresu sídla Obstarávateľa. Ďalšie podmienky týkajúce sa financovania predmetu zákazky sú uvedené v návrhu Kúpnej zmluvy.

**14. Označenie, či realizovania predmetu zákazky je podmienené osobitným povolením (napr. licenciou, autorizáciou a pod.):**

Áno

**15. Osobitné povolenie, licencia, autorizácia a pod.:**

Zhotoviteľ odovzdá Obstarávateľovi pri podpise preberacieho protokolu tiež:

- certifikáty, atesty, resp. prehlásenia o zhode dodávaných zariadení,

- návody na obsluhu a záručné listy zariadení,

- zápisy o zaškolení obsluhy.

**16. Označenie, či sa vyžaduje uviesť mená a odbornú kvalifikáciu osôb zodpovedných za plnenie zmluvy:**

Nepožaduje sa.

**17. Obhliadka miesta realizácie miesta poskytnutia služby:**

Nepožaduje sa.

**18. Lehota na predkladanie ponúk:**

Lehota na predkladanie ponúk je **19.12.2023, do 12:00 hod.**

Ponuky musia byť doručené v lehote na predkladanie ponúk, ktorá je uvedená v oznámení o vyhlásení verejného obstarávania, prostredníctvom ktorého bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.

Uchádzač môže predložiť len jednu ponuku. Ponuky sa predkladajú v slovenskom alebo českom jazyku. Doklady a dokumenty uchádzača musia byť v slovenskom, resp. v českom jazyku.

V prípade predloženia Ponuky v inom ako slovenskom alebo českom jazyku, je Uchádzač povinný predložiť aj úradný preklad Ponuky do slovenského jazyka, potvrdený úradnou pečiatkou prekladateľa a v rámci Obstarávania bude posúdená verzia Ponuky v slovenskom jazyku.

**19. Predkladanie ponúk**

Ponuka sa predkladá elektronicky do systému JOSEPHINE umiestnenom na webovej adrese <https://josephine.proebiz.com/sk/>

Komunikácia medzi Obstarávateľom a potenciálnymi dodávateľmi/uchádzačmi sa uskutočňuje výlučne písomnou formou a výlučne elektronicky. V prípade realizácie obstarávania v elektronickom obstarávacom systéme celá komunikácia a predkladanie ponúk sa realizuje priamo v tomto systéme. Výnimkou tejto komunikácie sú len dokumenty súvisiace s uzatvorením zmluvy s víťazným uchádzačom (napr.plnomocenstvá a zmluva s víťazným uchádzačom, potvrdenia z výpisov registra trestov, ak je relevantné apod.), ktoré Obstarávateľ musí archivovať v originálnej listinnej podobe v prípade, ak tieto dokumenty nie je možné zabezpečiť autentifikáciou dokumentov elektronickými autorizovanými podpismi zúčastnených strán. Obstarávateľ je však povinný scany týchto dokumentov následne vložiť do obstarávacieho systému pre potreby kontroly/finančnej kontroly obstarávania Poskytovateľom. Obstarávateľ zverejňuje Výzvu na predkladanie ponúk a príslušné dokumenty k výzve v elektronickom obstarávacom systéme JOSEPHINE.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“).

Ponuka uchádzača predložená po uplynutí lehoty na predkladanie ponúk sa elektronicky neotvorí.

Uchádzač môže predloženú ponuku vziať späť do uplynutia lehoty na predkladanie ponúk.

Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

UPOZORNENIE pre potenciálnych dodávateľov/uchádzačov: PPA na svojom webovom sídle zverejnila "Manuál pre dodávateľov do jednotlivých zákaziek" Inštruktážne video je zverejnené tu:https://www.apa.sk/52-prv-2022/prca-s-josephine-pre-potreby-vzvy-52-prv-2022-v-kocke/11348

**20. Termín vyhodnotenia súťažných ponúk:**

Obstarávateľ začne s vyhodnocovaním ponúk bezodkladne potom, ako uplynie lehota na predkladanie ponúk. Po vyhodnotení ponúk bude všetkým uchádzačom, ktorých ponuky sa hodnotili a neboli v procese vylúčení, zaslané oznámenie o výsledku obstarávania. Obstarávateľ stanovil dátum vyhodnotenia ponúk predbežne, nakoľko presný dátum vyhodnotenia nie je možné dopredu určiť-v rámci vyhlásenej súťaže môže dôjsť k rôznym procesným úkonom, ktoré môžu súťaž predlžovať (dopĺňanie, vyzývanie uchádzačov na vysvetlenie /doplnenie a podobne).

Predbežné Otváranie a vyhodnotenie ponúk: **19.12.2023 po 13:00 hod.**

**21. Podmienky účasti a dokumenty požadované verejným obstarávateľom:**

Ponuka a všetky jej prílohy, nemôžu byť v deň predkladania Ponuky staršie ako 3 mesiace – uchádzač predloží doklady, ako je uvedené nižšie:

Potenciálny dodávateľ/uchádzač musí plniť a musí byť schopný preukázať plnenie týchto podmienok účasti týkajúcich sa osobného postavenia:

1. **Je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky**

Uchádzač splnenie podmienky preukazuje kópiou výpisu z obchodného registra, ktorá nie je staršia ako 3 mesiace. V prípade, že má sídlo v SR, uchádzač splnenie podmienky preukazuje čestným vyhlásením, obstarávateľ si skutočnosť overí vo verejne dostupných registroch.

1. **Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu**

Uchádzač splnenie podmienky preukazuje čestným vyhlásením a pri vyhodnotení ponuky si túto skutočnosť obstarávateľ overí vo verejne dostupných registroch.

1. **Podmienky účasti týkajúcich sa finančného a ekonomického postavenia a technickej spôsobilosti alebo odbornej spôsobilosti**

Nevyžaduje sa.

Upozornenie: doklad v bode 1 a 2 je možné nahradiť Čestným vyhlásením uchádzača (Príloha č. 4 resp. 5 týchto Súťažných podkladov), alebo Vyhlásením, že je vedený v „Zozname hospodárskych subjektov“ vedeného Úradom pre verejné obstarávanie (ÚVO) a že skutočnosti dokladované v čase zápisu do tohto zoznamu sú platné v termíne predkladania cenových ponúk.

V prípade Víťazného uchádzača Obstarávateľ preverí jeho zapísanie do registra partnerov verejného sektora v Registri partnerov verejného sektora na webovom sídle MS SR: https://rpvs.gov.sk/rpvs v súlade s podmienkami stanovenými v zákone č. 315/2016 Z. z., v prípade, že mu povinnosť zápisu vyplýva z predmetnej zmluvy, ktorú uzatvára so žiadateľom/prijímateľom.

**22. Lehota viazanosti ponúk:**

Nevyžaduje sa.

**23. Kritériá na hodnotenie ponúk a ich uplatnenie:**

Kritérium: najnižšia cena bez DPH za celý predmet zákazky.

**24. Mena a ceny uvádzané v ponuke**

Cena musí byť stanovená podľa §3 zákona NR SR č. 18/1996 Z. z. o cenách v znení neskorších prepisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách v znení neskorších prepisov.

Uchádzačom navrhovaná cena bude vyjadrená v Eurách bez DPH. Cenová ponuka v inej mene ako EURO musí byť prepočítaná na EURO. Výšku ceny ponuky uchádzač prepočíta kurzom Národnej banky Slovenska (ďalej len „NBS“) platným v deň vypracovania cenovej ponuky a prepočet potvrdí svojím podpisom.

Ak je Uchádzač platcom dane z pridanej hodnoty (ďalej len „DPH“), cenu uvedie v zložení:

- cena za predmet zákazky v EUR (bez DPH) – za každý logický celok, ktorý je predmetom jeho ponuky.

Ak Uchádzač nie je platcom DPH, uvedie celkovú cenu – za každý logický celok, ktorý je predmetom jeho ponuky. Na skutočnosť, že nie je platiteľom DPH upozorní/uvedie v ponuke.

**25. Ekonomicky najvýhodnejšia ponuka – kritériá a ich relatívna váha:**

Neuplatňuje sa.

**26. Obsah ponuky:**

Súťažná ponuka predložená Uchádzačom bude obsahovať:

1. Identifikačné údaje Uchádzača (obchodné meno a sídlo, IČO, telefónne číslo, e-mailová adresa).

2. Doklad, ktorý preukáže oprávnenie Uchádzača realizovať predmet Zákazky (Výpis z obchodného registra, Výpis zo živnostenského registra), ktoré v deň odoslania Ponuky Obstarávateľovi nebudú staršie ako 3 mesiace, alebo čestné vyhlásenie.

3. Rozpočet/Technickú špecifikáciu Zákazky – špecifikácia požadovaných parametrov stroja alebo technológie v tabuľkovej forme, s požiadavkou na vyjadrenie Uchádzača ku každému parametru stroja alebo technológie, či ho ponúkaný stroj alebo technológia spĺňa alebo nespĺňa – Príloha č. 1 – Technická špecifikácia.

4. Návrh na plnenie kritérií hodnotenia – Príloha č. 2.

5. Kúpnu zmluvu s doplnenými údajmi uchádzača – Príloha č.3

6. Čestné vyhlásenie – podľa formy podnikania – príloha č. 4 resp. č. 5

7. Súhlas so spracovaním osobných údajov uchádzača – príloha č.6

Formálne náležitosti, ktoré musí Ponuka splniť:

1. Podpísaná Štatutárnym orgánom Uchádzača alebo osobou splnomocnenou na takýto úkon.

2. Odtlačok pečiatky Uchádzača.

3. Dátum vyhotovenia Ponuky.

4. Náležitosti podľa bodu 1, 2, 3 musia byť uvedené aj na liste, na ktorom je uvedená sumárna cena Ponuky, ktorú tvorí súčet cenových ponúk na všetky predmety Zákazky, ku ktorým Uchádzač doručuje Ponuku – Príloha č. 2.

**27. Vyhodnotenie ponúk**

1. Vyhodnotená bude Ponuka, ktorá po formálnej a obsahovej stránke spĺňa všetky podmienky uvedené vo Výzve na predkladanie ponúk a súťažných podkladoch, vrátane všetkých príloh.

2. Kontrola a vyhodnotenie Ponúk prebieha tak, aby boli dodržané Základné princípy Obstarávania vrátane vylúčenia Konfliktu záujmov.

3. Ak Uchádzač predkladal Ponuku, ktorá nie je Kompletnou ponukou, Obstarávateľ môže postupovať jedným z nasledovných spôsobov:

* 1. 3.1. Vyzvať Uchádzača na doplnenie Ponuky. V takom prípade:
	2. a. Obstarávateľ môže predĺžiť Lehotu na predkladanie ponúk len vtedy, ak je taká možnosť uvedená vo Výzve na predkladanie ponúk. Obstarávateľ predĺži Lehotu na predkladanie ponúk podľa predchádzajúcej vety najmenej o 5 a najviac o 10 pracovných dní. O predĺžení Lehoty na predkladanie ponúk Obstarávateľ informuje Uchádzačov, ktorí už predložili Ponuky.
	3. b. Zároveň zverejní oznámenie o Výzve na predkladanie ponúk s predĺženou lehotou rovnakým spôsobom, akým bola Výzva na predkladanie ponúk pôvodne zverejnená.
	4. c. Ak Uchádzač nepredloží Kompletnú ponuku ani v Lehote na predkladanie ponúk predĺženej podľa písm. a), Obstarávateľ Uchádzača vylúči z Obstarávania. Vylúčenie Uchádzačovi písomne oznámi.
	5. 3.2. Vylúčiť Uchádzača z Obstarávania. Vylúčenie Uchádzačovi písomne oznámi.

V prípade postupu podľa bodu 27.3 vo vzťahu k viacerým Uchádzačom je Obstarávateľ povinný postupovať rovnako, t.j. vo vzťahu ku všetkým dotknutým Uchádzačom zvoliť postup podľa písm. a) alebo písm. b). Povinnosť Obstarávateľa predložiť Poskytovateľovi najmenej tri Kompletné ponuky nie je vylúčením Uchádzača dotknutá. Ak bude mať Obstarávateľ po vylúčení Uchádzača/Uchádzačov menej ako tri Kompletné ponuky, Obstarávateľ môže uskutočniť nové Obstarávanie. O zrušení Obstarávania informuje všetkých Uchádzačov, ktorí doručili Ponuky a neboli vylúčení.

4. Vyhodnotenie Ponúk sa uskutoční až po tom, ako:

* 1. a. boli doručené najmenej tri Kompletné ponuky od troch rôznych Uchádzačov a zároveň
	2. b. uplynula Lehota na predkladanie ponúk.

5. Z hľadiska splnenia Hodnotiacich kritérií len Kompletné ponuky budú vyhodnotené.

6. Po vyhodnotení všetkých Kompletných ponúk sa určí Víťazný uchádzač a určí sa poradie ostatných Uchádzačov. Výber Víťazného uchádzača sa zdôvodní v zápisnici z vyhodnotenia ponúk.

7. O vyhodnotení Ponúk sa vyhotovuje zápisnica.

**28. Vysvetlenie a zmeny:**

1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii **prostredníctvom komunikačného rozhrania systému JOSEPHINE**. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

Verejný obstarávateľ primerane predĺži lehotu na predkladanie ponúk, ak:

• vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 28.1 aj napriek tomu, že bolo vyžiadané dostatočne vopred, alebo

• v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

2. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**29. Ďalšie informácie verejného obstarávateľa:**

Upozorňujeme, že proces obstarávania sa riadi spôsobom a postupmi v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2022 – aktualizácia č. 5.

Od úspešného uchádzača bude Obstarávateľ vyžadovať, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno, priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia (s výnimkou tovarov) a predložil čestné vyhlásenie podpísané osobou oprávnenou konať za uchádzača, že subdodávatelia spĺňajú podmienky účasti podľa §32 ods. 1 písm. e) zákona o verejnom obstarávaní vo vzťahu k tej časti predmetu zákazky, ktorú má tento subdodávateľ plniť.

K plneniu zmluvy (tj. dátumu účinnosti) môže dôjsť najskôr po dátume predloženia ŽoNFP, na Pôdohospodársku platobnú agentúru.

Obstarávateľ neuzavrie zmluvu s uchádzačom, ktorý má povinnosť zapísania do registra partnerov verejného sektora a nie je zapísaný v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre obstarávateľ alebo budú v rozpore s finančnými možnosťami Obstarávateľa.

Ponuky uchádzačov musia byť vypracované v rozsahu a forme podľa požiadaviek Obstarávateľa stanovených v týchto súťažných podkladoch a ich prílohách.

Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči Obstarávateľovi.

Obstarávateľ v lehote do 5 pracovných dní od vyhodnotenia ponúk oznámi všetkým uchádzačom výsledok ich vyhodnotenia. Úspešnému uchádzačovi oznámi, že jeho ponuku prijíma, ostatným uchádzačom oznámi, že sú neúspešní.

Prílohy:

1. Technická špecifikácia zákazky

2. Formulár cenovej ponuky

3. Návrh Kúpnej zmluvy

4. Čestné vyhlásenie uchádzača - PO

5. Čestné vyhlásenie uchádzača - FO

6. Súhlas so spracovaním osobných údajov

V Strekove, dňa 7.decembra 2023 Lukáš Berta